Diari Oficial de la Generalitat Valenciana


Sumari del DOGV 8431, del 26-11-2018 (2018/10816)

RESOLUCIÓ de 21 de novembre de 2018, de la Direcció General del Servei Valencià d'Ocupació i Formació, per la qual s'incrementa l'import màxim que ha de finançar les subvencions per a la modalitat col·lectius previst en la Resolució de 29 de desembre de 2017, de la Direcció General del Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2018, en aplicació de l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8431

Data del DOGV
:   26-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10791


Data del document
:   21-11-2018

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de novembre de 2018, de la Direcció General del Servei Valencià d'Ocupació i Formació, per la qual s'incrementa l'import màxim que ha de finançar les subvencions per a la modalitat col·lectius previst en la Resolució de 29 de desembre de 2017, de la Direcció General del Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2018, en aplicació de l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes. [2018/10649]  
Vista la Llei 22/2017, de 29 de desembre, de pressupostos de la Generalitat per a l'exercici 2018.  
Considerant que, d'acord amb el que s'estableix en l'apartat 5 del resolc cinqué de la Resolució de 29 de desembre de 2017, el termini de presentació de sol·licituds ha finalitzat.  
Considerant que ha finalitzat el procediment de concessió per a les sol·licituds presentades en la modalitat formació per a la inserció, resultant que no s'ha esgotat el crèdit previst per a aquestes en l'apartat 1 del resolc segon de la Resolució de 29 de desembre de 2017, com a conseqüència de l'anterior, es poden utilitzar aquests fons desafectant el crèdit disponible en les dotacions corresponents a la província d'Alacant en 150.000 euros, a la província de Castelló en 2.200.000 euros i a la província de València en 850.000 euros, la qual cosa suposa un import total de 3.200.000 euros.  
Després de les desafectacions esmentades, resulta una dotació definitiva a la província d'Alacant de 78.594.763 euros, a la província de Castelló 5.366.846 euros i a la província de València de 20.230.359 euros, i una dotació total per a aquesta modalitat de 93.249.208 euros.  
Considerant que el crèdit assignat per a la modalitat col·lectius contemplada en l'apartat 3 del resolc segon de la mateixa resolució de convocatòria resulta insuficient sobre la base de les sol·licituds presentades a l'empara d'aquesta que reunint tots els requisits necessaris per a accedir a les subvencions no es poden concedir per no existir crèdit suficient, resulta necessari incrementar el crèdit en 3.200.000 euros, resultant una dotació definitiva per a la modalitat col·lectius de 6.931.707 euros.  
  
Considerant que l'Ordre 4/2016 per la qual s'aproven les bases reguladores d'aquestes subvencions, per a optimitzar els recursos assignats i aconseguir una adequada execució del programa, en el paràgraf segon de la disposició final primera d'aquesta, faculta la Direcció General del SERVEF perquè mitjançant resolució que serà publicada en el DOGV, puga sense necessitat d'obrir un nou termini de presentació de sol·licituds, incrementar les dotacions econòmiques inicialment previstes i redistribuir els crèdits.  
  
En virtut de tot el que s'ha exposat i fen ús de les facultats atribuïdes per la Llei 3/2000, de 17 d'abril, per la qual es crea el Servei Valencià d'Ocupació i Formació (SERVEF), i el Decret 194/2013, de 20 de desembre, del Consell, pel qual s'aprova el Reglament d'organització i règim jurídic d'aquest, resolc:  
  
Únic  
Modificar la dotació assignada per a subvencionar la modalitat formació per a la inserció i la dotació assignada per a subvencionar la modalitat col·lectius, contemplades aquestes dotacions en l'apartat 1 i en el 3, respectivament, del resolc segon de la Resolució de 29 de desembre de 2017, de la Direcció General del Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2018, en aplicació de l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball, en 3.200.000 euros, que es financen amb càrrec a la línia pressupostària S0218000 «Formació professional per a l'ús» del capítol IV del subprograma 322.52, «Formació i qualificació professional», del pressupost del SERVEF per a l'exercici 2018, fons procedents del Servei Públic d'Ocupació Estatal:  
  
- Disminuint l'import assignat per a la modalitat formació per a la inserció en 3.200.000 euros, per la qual cosa l'import global màxim per a aquesta modalitat d'ajudes passa a ser de 00.395.878 euros amb la següent distribució territorial:  
  
Província Dotació inicial Disminució Dotació final  
Alacant 36.921.740 993.347 74.779.962  
Castelló 7.802.017 2.124.551 5.366.846  
València 72.734.685 204.422 91.701.925  
  
  
- Incrementant l'import assignat a la modalitat col·lectius en 3.200.000 euros, per la qual cosa l'import global màxim per a aquesta modalitat d'ajudes passa a ser de 6.931.707 euros.  
Contra el present acte, que posa fi a la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant el jutjat contenciós administratiu provincial corresponent, d'acord amb el que es preveu en els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant aquest mateix òrgan en el termini d'un mes, computat en els termes ja dits, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que es puga interposar qualsevol altre recurs dels previstos en la vigent legislació.  
La present resolució produirà efectes a partir del dia de la seua signatura i serà publicada en el DOGV.  
  
València, 21 de novembre de 2018.- El director general del Servei Valencià d'Ocupació i Formació: Enric Nomdedéu i Biosca.